Այս կիսամյակում հարուցվել է կոռուպցիոն բնույթի մոտ 42 քրեական գործ: «Մեր նպատակը կոռուպցիոն բնույթի հանցագործությունների բացահայտումն է և այդ համատեքստում մեղավորներին պատժելը, բայց նաև մեր խնդիրն է պետությանը պատճառած վնասի վերականգնումը»,- նշեց Կարեն Գաբրիելյանը՝ փաստելով, պատճառած վնասի կամավոր վերականգնման պարագայում կիրառվում են խրախուսական նորմեր: Ի դեպ, նշենք, որ 6 ամիսների ընթացքում վերականգնվել է մոտ 36 մլն դրամ գումար, մինչդեռ, մոտավոր հաշվարկներով պատճառվել է ավելի քան 80 մլն դրամի վնաս: «Մնացած գումարի վերականգնման ուղղությամբ ակտիվ գործողություններ են կատարվում, և մենք ունենք քրեական գործեր, որտեղ ենթադրյալ հանցանք կատարած անձիք վնասը վերականգնում են մաս-մաս»,-նշեց Կարեն Գաբրիելյանը փաստելով՝ սա վերաբերում է ինչպես գյուղապետներին, այնպես էլ դպրոցների տնօրեններին, պաշտոնատար այլ անձանց: Ի դեպ, ձերբակալված գյուղապետերից 2–ը, անմիջապես վերականգնելով վնասը, արգելանքից ազատվել են: Կալանավորված դպրոցի տնօրենի խափանման միջոցը փոխվել է, երբ նա ևս տվել է խոստովանական ցուցմունք և վերականգնել ամբողջ գումարը։